als_Latn dik_Latn sag_Latn
Londër, 1 tetor 2014 – Agjencia shtetërore e lajmeve e Sirisë dhe grupi monitorues Observatori për të drejtat e njeriut me seli në Londër, thonë se së paku 39 vetë, përfshirë 30 fëmijë, janë vrarë, dhe shumë të tjerë janë plagosur sot nga një sulm i dyfishtë me makinë-bombë, afër një spitali dhe shkolle në qytetin e Homsit.
Observatori për të drejtat e njeriut tash e katër vjet e monitoron luftën civile në Siri nëpërmjet rrjetit të aktivistëve në terren.
Askush nuk e ka marrë përgjegjësinë për sulmin e sotëm.
Kryengritësit sirianë kanë ndërmarrë sulme të ngjashme me makina-bomba në të kaluarën.
Njëherësh, koalicioni i udhëhequr nga Shtetet e Bashkuara, sot i ka ndërmarrë së paku pesë sulme ajrore kundër militantëve të Shtetit Islamik, të cilët e kishin sulmuar qytetin kurd Kobane në Siri, afër kufirit me Turqinë.
als_Latn als_Latn als_Latn als_Latn als_Latn